Diari Oficial de la Generalitat Valenciana


Sumari del DOGV 8047, del 24-05-2017 (2017/4293)

Extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques relatives a la primera inscripció, en el Registre de Fundacions de la Comunitat Valenciana, de les entitats Fundació Ayuda a una Familia de la Comunitat Valenciana, Fundació SAREPTA de la Comunitat Valenciana i Fundació Futuro Digital de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8047

Data del DOGV
:   24-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4293


Data del document
:   09-05-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Extracte

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

Extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques relatives a la primera inscripció, en el Registre de Fundacions de la Comunitat Valenciana, de les entitats Fundació Ayuda a una Familia de la Comunitat Valenciana, Fundació SAREPTA de la Comunitat Valenciana i Fundació Futuro Digital de la Comunitat Valenciana. [2017/4293]  
La Secretaria Autonòmica de Justícia, Administració Pública, Reformes Democràtiques i Llibertats Públiques ha dictat les resolucions següents:  
  
- Resolució de data 7 de febrer de 2017, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Ayuda a una Familia de la Comunitat Valenciana, amb el número 604V i classificar-la amb caràcter assistencial, sota la tutela del Protectorat que exerceix la Generalitat. El seu domicili radicarà a la Canyada, Paterna (València), carrer 303, número 21, codi postal 46873.  
Fins i activitats:  
1. La missió de la fundació és ajudar les famílies amb escassos recursos econòmics amb la finalitat de cobrir les seues necessitats bàsiques i millorar la qualitat de vida i benestar dels xiquets i famílies en situació de pobresa. Així com la promoció, col·laboració i desenvolupament d'accions de solidaritat, de cooperació al desenvolupament i de benestar social en general i de serveis assistencials i socials, amb especial atenció a col·lectius i a persones en situació de vulnerabilitat, exclusió, pobresa i desigualtat, amb especial atenció a la infància.  
2. Per al millor compliment dels seus fins, la fundació realitzarà les activitats següents:  
- Desenvolupar accions que, des dels diversos àmbits de la vida suposen una major protecció i una millora de la qualitat de vida i benestar de les famílies en situació de pobresa.  
- Promoure la creació, execució, seguiment i control de projectes específics dirigits a millorar la qualitat de vida de famílies i col·lectius necessitats: així com la cerca i selecció de projectes afins en els quals puga col·laborar.  
- Articular i canalitzar esforços per a actuar junt amb els col·lectius socials necessitats.  
- Promoure la participació de particulars i empreses en els projectes i activitats realitzats per la fundació, així com desenvolupar activitats de cooperació al desenvolupament i promoció del voluntariat tendents a millorar la qualitat de vida de les persones i les seues condicions en la llar familiar.  
- Fomentar la inserció social i laboral de les persones amb dificultats econòmiques.  
3. Amb aquest propòsit, la fundació perseguirà fins d'interés general de caràcter assistencial i social. La fundació, segons determine el seu patronat, projectarà lliurement les seues actuacions en la forma que considere més adequada per al compliment dels fins abans expressats.  
A la consecució d'aquests fins s'encaminaran els plans d'actuació i programes específics que emprenga la fundació per decisió del patronat, els quals podran consistir en accions directes de la mateixa fundació o en la seua participació i suport a programes i accions impulsades per tercers. Els mitjans per a la seua realització seran, entre altres, el patrocini i el mecenatge, la participació i l'organització de grups de treball, convencions, conferències, cursos, fòrums i seminaris, la concessió dels premis, beques i ajudes, l'edició de publicacions i qualssevol altres que permeten el compliment dels objectius marcats.  
  
Beneficiaris:  
Seran potencials beneficiaris de la fundació col·lectivitats genèriques de persones, especialment famílies amb escassos recursos econòmics i en situació de pobresa, amb especial atenció a la infància. La fundació atorgarà, amb criteris d'imparcialitat, objectivitat i no discriminació, els seus beneficis a les persones i entitats que, reunint les condicions expressades anteriorment, estime el Patronat que en són legítims creditors, d'acord amb les bases, normes o regles que establisca a aquest efecte.  
Sempre que siga necessària la delimitació dels beneficiaris, en casos com ara l'atorgament de beques o el finançament de projectes, la fundació atendrà de manera principal aquelles persones que formen part del sector de la població que puga ser atés d'acord amb els objectius fundacionals, sempre d'acord amb els criteris generals d'imparcialitat i no discriminació i els particulars de mèrit i capacitat, sense perjuí que també puga considerar la pluralitat territorial, les situacions personals de necessitat dels beneficiaris, ordre de petició i altres d'anàlegs. El Patronat podrà acordar els requisits específics de cada convocatòria i la composició, si és el cas, de l'òrgan de selecció, els seus criteris d'actuació, els requisits i els mèrits a valorar.  
  
Ningú podrà al·legar, front a la fundació, dret preferent a gaudir dels seus beneficis, ni imposar la seua atribució a persona o entitat determinada.  
  
- Resolució de data 3 de març de 2017, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques per la qual es va acordar inscriure en el Registre de Fundacions de la Comunitat Valenciana, l'entitat denominada Fundació SAREPTA de la Comunitat Valenciana, amb el número 226A i classificar-la amb caràcter cultural, sota la tutela del Protectorat que exerceix la Generalitat. El seu domicili radicarà en avinguda l'Aigüera, edifici Amfiteatre A-5é 1, de Benidorm (Alacant) codi postal 03479.  
Fins i activitats:  
La fundació té per objecte:  
1. La Fundació Sarepta de la Comunitat Valenciana, té com a fi crear punts de trobada per a difondre la paraula de Déu per mitjà de l'obra diaconal, així com organitzar cursos, seminaris, reunions i activitats de contingut religiós i cultural. A aquests efectes, serà també l'objecte de la fundació la tinença i gestió d'immobles i l'allotjament en els immobles i qualsevol altre servei relacionat que contribuïsca a l'obtenció de fins i objectius de la fundació.  
Correspon al Patronat de la fundació determinar la manera en què s'hauran de complir els fins enumerats en aquest article. Les prestacions de la fundació s'atorgaran de forma no lucrativa.  
Beneficiaris:  
Seran potencials beneficiaris de la fundació els més desfavorits. La fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el patronat que en són legítims creditors, d'acord amb les bases, normes o regles que establisca a aquest efecte.  
Ningú podrà al·legar enfront de la fundació, dret preferent a gaudir dels seus beneficis ni imposar la seua atribució a persona o entitat determinada  
  
- Resolució de data 22 de març de 2017, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Futuro Digital de la Comunitat Valenciana, amb el número 605V i classificar-la amb caràcter econòmic, sota la tutela del Protectorat que exerceix la Generalitat. El seu domicili radicarà al carrer Regne de València, número 14H, de Benissanó (València) codi postal 46315.  
Fins i activitats:  
La fundació té com a missió preferent el desenvolupament local integral i innovador en l'àmbit de la Comunitat Valenciana. També és missió de la fundació promoure l'emprenedoria empresarial i social, la innovació, la societat del coneixement, la investigació i el desenvolupament (I+D) les noves tecnologies i la filantropia innovadora.  
Per a això, podrà realitzar totes les activitats tendents a complir el fi fundacional, i entre aquestes, sense que tinga caràcter limitador, les següents:  
1. Promoure activitats de caràcter cultural, econòmic i social que eleven el nivell de qualitat de vida en el seu àmbit geogràfic.  
2. Participar en els projectes elaborats per institucions, entitats sense ànim de lucre, de particulars i d'empreses implantades o amb incidència en el seu àmbit geogràfic per mitjà de la incorporació al capital, la prestació d'assistència financera o suport en la gestió.  
3. Disseny i gestió de projectes finançats amb fons públics o privats, internacionals o nacionals, destinats a fins coincidents amb les missions de la fundació.  
4. Realització, de forma directa o concertada, de programes o activitats de formació professional, d'inserció social i laboral i de creació d'ocupació, que permeten la formació i preparació per a llocs de treball, especialment de programes d'investigació i aplicació de les noves tecnologies.  
5. Dotació de beques i ajudes per a estudis.  
6. Creació, participació i gestió de fons de capital i de patrimoni de dotació per a fins específics, que estiguen relacionats amb l'objecte fundacional.  
7. Cooperar amb les institucions i persones que treballen en el mateix àmbit de fins i objectius de la fundació.  
Beneficiaris:  
Seran potencials beneficiaris de la fundació:  
a) Totes aquelles persones físiques i jurídiques que a juí del Patronat siguen mereixedores de rebre-les en aplicació dels articles 5 i 6 dels presents estatuts, amb convocatòria prèvia i establiment de les regles i procediments per a la seua concessió que atendran els criteris de mèrit i capacitat dels sol·licitants.  
b) Institucions i persones jurídiques que firmen convenis de col·laboració amb la fundació.  
La fundació, dins dels fins d'interés general, haurà d'actuar amb criteris d'objectivitat i d'imparcialitat en la selecció dels seus beneficiaris sense que puga produir-se cap discriminació.  
Ningú podrà al·legar enfront de la fundació, dret preferent a gaudir dels seus beneficis ni imposar la seua atribució a persona o entitat determinada.  
  
El que es fa públic en compliment del que disposa l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol, que estableix com a funció específica del Protectorat «donar publicitat a l'existència i activitats de les fundacions», així com per apreciar-se la concurrència d'interés públic en el seu general coneixement.  
  
València, 9 de maig de 2017.- El secretari autonòmic de Justícia, Administració Pública, Reformes Democràtiques i Llibertats Públiques: Ferran Puchades Vila, p. d. (R 7.08.2015, de la Conselleria de Justícia, Administració Pública, Reformes Democràtiques i Llibertats Públiques; DOCV 7591, 12.08.2015).